section_heading: Rat s Bizantom
paragraph_text: Kralj Stjepan II. se vratio u Ugarsku teško bolestan, a kako nije imao muških potomaka postavilo se i pitanje nasljedstva, što mu je stvaralo teške probleme. Uto je nenadano saznao da je Almošev sin, slijepi herceg Bela († 1141.) živ i da se skriva u samostanu. Bolesni kralj ga je doveo k sebi na kraljevski dvor, proglasio prijestolonasljednikom i vjenčao za Jelenu, kćer srpskog velikog župana Uroša I. Vukanovića (1112. – 1145.).